wannaphong/clean_thaiwikipedia huggingface dataset:
# คูเปอร์ ฮอฟฟ์แมน
คูเปอร์ ฮอฟฟ์แมน (เกิดเมื่อวันที่ 20 มีนาคม พ.ศ. 2546) เป็นนักแสดงชาวอเมริกัน ลูกชายของนักแสดง ฟิลิป ซีโมร์ ฮอฟฟ์แมน เขาได้แสดงครั้งแรกด้วยบทนำในภาพยนตร์วัยรุ่น ลิโคริช พิซซ่า (2021) ของ พอล โทมัส แอนเดอร์สัน ตั้งแต่นั้นเป็นต้นมา เขาได้รับบทเป็น ดิก อีเบอร์สัล ในภาพยนตร์ตลก-ดราม่าเรื่อง แซเทอร์เดย์ไนท์ (2024)

 ชีวิตช่วงต้น 
ฮอฟฟ์แมนเกิดเมื่อปี ค.ศ. 2003  เขาเป็นบุตรชายของนักแสดง ฟิลิป ซีเมอร์ ฮอฟฟ์แมน และผู้ออกแบบเครื่องแต่งกายมิมิ โอดอนเนลล์  ฮอฟแมนมีน้องสาวสองคน  พ่อของฮอฟแมนเสียชีวิตเมื่อเขาอายุได้ 10 ขวบ ในพินัยกรรมของเขา เขาปรารถนาให้ลูกชายของเขาใช้ชีวิตนอกฮอลลีวูด  ขณะที่เติบโตขึ้น ฮอฟแมนไม่ได้คิดอย่างจริงจังที่จะเป็นนักแสดง เขาเข้าร่วมแสดงละครของโรงเรียนเพียงในฐานะทีมงานบนเวที และยังมีส่วนร่วมในการสร้างภาพยนตร์สั้นกับเพื่อนๆ ของเขา รวมถึงเพื่อนในครอบครัว พอล โทมัส แอนเดอร์สัน และลูกชายของเขาด้วย   

 อาชีพ 
ฮอฟฟ์แมนเปิดตัวในภาพยนตร์ใน ลิโคริช พิซซ่า (2021)  เขียนบทและกำกับโดย พอล โธมัส แอนเดอร์สัน ผู้ร่วมงานบ่อยครั้งและเป็นเพื่อนสนิทกับพ่อผู้ล่วงลับของเขา โดยแสดงร่วมกับ อลานา ไฮม์   ผลงานการแสดงของเขาได้รับคำชมเชยจากนักวิจารณ์และได้รับการเสนอชื่อเข้าชิงรางวัลต่างๆ เช่น รางวัลลูกโลกทองคำ สาขานักแสดงนำชายยอดเยี่ยม ประเภทภาพยนตร์เพลงหรือตลก 

ในปี 2023 เขาได้แสดงในภาพยนตร์ชีวประวัติของ แฟลนเนอรี โอคอนเนอร์ เรื่อง ไวด์แคท กำกับโดย อีธาน ฮอว์ก ภาพยนตร์เรื่องนี้ฉายรอบปฐมทัศน์ที่ เทศกาลภาพยนตร์เทลลูไรด์ครั้งที่ 50  ในปี 2024 ฮอฟฟ์แมนรับบทเป็น ดิก อีเบอร์สัล ในภาพยนตร์ตลกดราม่าชีวประวัติเรื่อง แซเทอร์เดย์ไนท์ 

ในปี 2025 ฮอฟฟ์แมนรับบทนำในภาพยนตร์ดัดแปลงจากวรรณกรรมของ สตีเวน คิง เรื่อง เดอะลองวอล์ก โดยผู้กำกับ ฟรานซิส ลอว์เรนซ์ เขียนบทโดย เจ. ที. โมลเนอร์
+ผลงานภาพยนตร์ของ คูเปอร์ ฮอฟฟ์แมน ปี ชื่อ บทบาท หมายเหตุ 2021 ลิโคริช พิซซ่า แกรี่ วาเลนไทน์เปิดตัวการแสดง 2023 ไวด์แคท แมนลีย์ พอยน์เตอร์ 2024 โอลด์กาย วิลบอร์ก แซเทอร์เดย์ไนท์ ดิก อีเบอร์สัล 2025 เดอะลองวอล์ก: อย่าหยุดเดิน เรย์มอนด์ การ์ราตี้ หลังการผลิต  เซ็กซ์นี้เพื่อเธอ เอลเลียต หลังการผลิต  ใบอนุญาตห้ามศึก อารี ซิมเมอร์ กำลังถ่ายทำ
# อาสนวิหารพระหฤทัย (จังหวัดเชียงใหม่)
อาสนวิหารพระหฤทัย Sacred Heart Cathedral in Chiang Mai หรือ อาสนวิหารเชียงใหม่ เป็นโบสถ์โรมันคาทอลิกในจังหวัดเชียงใหม่ ประเทศไทย อาสนวิหารนี้ทำตามจารีตโรมันหรือละติน

ประวัติ

ดูเพิ่ม
โรมันคาทอลิกในประเทศไทย
อาสนวิหารพระหฤทัย (หน้าแก้ความกำกวม)
# ยูยะ มูรากามิ
ยูยะ มูรากามิ (, เกิด 5 กันยายน 1984) เป็นนักพากย์ชายชาวญี่ปุ่น เกิดที่จังหวัดไอจิ เคยอยู่ค่าย AIR AGENCY แล้วออกมา ปัจจุบันสังกัดค่ายเมาซูโปรโมชัน พูดสำเนียงนาโงยะได้
# เขยบ้านไร่ สะใภ้ไฮโซ
เขยบ้านไร่ สะใภ้ไฮโซ เป็นละครโทรทัศน์ไทยแนวสุขนาฏกรรมจินตนิยม ที่ผลิตโดยบริษัท มีเดีย ซีน จำกัด กำกับการแสดงโดยพุฒิพงศ์ พรหมสาขา ณ สกลนคร (เสนาเพชร) และนำแสดงโดยหัสวีร์ ภัคพงษ์ไพศาล และมุกดา นรินทร์รักษ์ ละครเรื่องนี้ออกอากาศตอนแรกได้รับเรตติ้งสูงถึง 4.6 และติดอันดับการค้นหายอดนิยมในทวิตเตอร์ทั้งในภาษาไทยและภาษาอังกฤษ โดยอยู่ในอันดับหนึ่งและสองในประเทศไทย มีผู้ชมพร้อมกันสูงสุด 43,000 คนบนเฟซบุ๊กไลฟ์
# เค็ง นาริตะ
เค็ง นาริตะ (, เกิด 18 พฤษภาคม 1964) เป็นนักพากย์ และ นักแสดง ชาวญี่ปุ่น เกิดที่จังหวัดไซตามะ ไม่ได้สังกัดค่ายใด
# กบสีชมพู
กบสีชมพู (ชื่อวิทยาศาสตร์: Rana johnsi) เป็นกบชนิดหนึ่งในวงศ์กบแท้ (Ranidae) พบกระจายอยู่ตามพื้นที่ต่าง ๆ ทางตอนใต้ของประเทศจีนและประเทศเวียดนาม และในแขวงคำม่วนของประเทศลาว ทางตะวันออกของประเทศกัมพูชา และภาคเหนือตอนกลางของประเทศไทย ถิ่นที่อยู่ตามธรรมชาติของกบชนิดนี้คือป่าดิบชื้นกึ่งเขตร้อนหรือป่าดิบชื้นเขตร้อน ซึ่งมักพบในบริเวณใบไม้ร่วงและบนพรรณไม้เตี้ย ๆ ใกล้ลำธาร โดยจะมีการเพาะพันธุ์ในนาข้าวอย่างน้อย ส่วนใหญ่รู้จักจากพื้นที่คุ้มครองที่ไม่มีภัยคุกคามสำคัญอื่นใดนอกจากไฟไหม้ และไม่ถือเป็นสัตว์ที่ถูกคุกคามโดยไอยูซีเอ็น

 เชิงอรรถและอ้างอิง
# เจสส์ พาร์ก
เจสซิกา พาร์ค (อังกฤษ: Jessica Park; เกิด 21 ตุลาคม ค.ศ. 2001) เป็นนักฟุตบอลอาชีพชาวอังกฤษที่เล่นในตำแหน่งปีกหรือกองกลางตัวรุกให้กับสโมสรแมนเชสเตอร์ซิตี้ในวีเมนส์ซูเปอร์ลีกและทีมชาติอังกฤษ กับแมนฯซิตี้ เธอคว้าแชมป์ลีกคัพได้ 2 สมัย และแชมป์เอฟเอคัพ 1 สมัย เธอเป็นตัวแทนของทีมชาติอังกฤษ รุ่นอายุต่ำกว่า 17 ปี และ ต่ำกว่า 19 ปี และปัจจุบันเล่นให้กับทีมชาติ อังกฤษทั้งชุดใหญ่และเยาวชนอายุต่ำกว่า 23 ปี
# โค ฮเย-อิน
โค ฮเย-อิน (; 18 กรกฎาคม ค.ศ. 1994 –) เป็นนักฮอกกี้น้ำแข็งชาวเกาหลีใต้

 การทำหน้าที่ 
เธอได้เข้าร่วมการแข่งโอลิมปิกฤดูหนาว 2018 ในฐานะส่วนหนึ่งของทีมรวม 35 คนจากทั้งเกาหลีเหนือและเกาหลีใต้ ซึ่งผู้ฝึกสอนของทีมนี้คือแซราห์ เมอร์รีย์ และทีมดังกล่าวอยู่ในกลุ่มบี ที่แข่งกับสวิตเซอร์แลนด์, ญี่ปุ่น และสวีเดน
# ตำรายูโรเปียนฟาร์มาโคเปีย
ตำรายูโรเปียนฟาร์มาโคเปีย (; ชื่อย่อ: Ph. Eur.) เป็นตำรายาระดับภูมิภาคหลักที่กำหนดมาตรฐานคุณภาพทั่วไปของเภสัชอุตสาหกรรมในทวีปยุโรปเพื่อควบคุมคุณภาพของยาและสารต่าง ๆ ที่ใช้ในการการผลิตยา เป็นการรวบรวมตีพิมพ์โมโนกราฟ (monograph) ที่อธิบายถึงมาตรฐานคุณภาพทั้งในเชิงเฉพาะและเชิงทั่วไปของส่วนประกอบ, รูปแบบเภสัชภัณฑ์ และวิธีการวิเคราะห์ยา  มาตรฐานเหล่านี้ใช้กับทั้งยาสำหรับใช้ในมนุษย์และยาที่ใช้ในสัตว์
# มูไฮนี ไซนัล อาบีดิน
ดาติน ซรี มูไฮนี บินตี ไซนัล อาบีดิน (, อักษรยาวี: مهيني بنت زين العابدين; เกิดวันที่ 12 พฤศจิกายน ค.ศ. 1961) เป็นชาวมาเลเซียที่เป็นภริยาของดาโต๊ะ ซรี อิซมาอิล ซับรี ยักกบ นายกรัฐมนตรีมาเลเซียคนที่ 9 ในเดือนสิงหาคม ค.ศ. 2021 ถึงพฤศจิกายน ค.ศ. 2022 และรองนายกรัฐมนตรีมาเลเซียคนที่ 3 ในเดือนกรกฎาคม ค.ศ. 2021 ถึงสิงหาคม ค.ศ. 2021

 ชีวิตส่วนตัว 
ใน ค.ศ. 1979 มูไฮนีเป็นเพื่อนกับอิซมาอิล ซับรี ยักกบตอนอายุ 18 ปี เธอแต่งงานกับเขาใน ค.ศ. 1986 และมีลูก 4 คน แบ่งเป็นชาย 3 คน และหญิงคนเดียว

ดาฟี (ชื่อเกิด กัดดาฟี บิน อิซมาอิล ซับรี) ลูกชายคนหนึ่ง เป็นผู้เข้าแข่งขันในรายการเรียลลิตี อากาเดมีฟันตาเซีย ฤดูกาลที่ 5 ใน ค.ศ. 2007 ส่วนนีนา ซาบรีนา ลูกสาวคนเดียว แต่งงานกับนักออกแบบแฟชั่น Jovian Mandagie แต่หย่ากันในเดือนสิงหาคม ค.ศ. 2023

 เครื่องราชอิสริยาภรณ์ 
  :
 50px Grand Knight ของเครื่องราชอิสริยาภรณ์สุลต่านอะฮ์มัด ชะฮ์แห่งปะหัง (SSAP) – ดาโต๊ะ ซรี (2015)
# เลิฟคอมกับเพื่อนสมัยเด็กน่ะเหรอ เพ้อเจ้อทั้งเพ
เป็นซีรีส์มังงะญี่ปุ่น เขียนและวาดภาพประกอบโดย ชินยะ มิสุ เริ่มตีพิมพ์บนเว็บไซต์ Magazine Pocket ของ โคดันชะ ในเดือนมีนาคม พ.ศ. 2565 มังงะมีลิขสิทธิ์ในประเทศไทยโดยสำนักพิมพ์ฟีนิกซ์ ซีรีส์อนิเมะโทรทัศน์ที่ผลิตโดยสตูดิโอเทซูกะโปรดักชัน มีกำหนดออกอากาศในปี พ.ศ. 2569

การตีพิมพ์
เขียนและวาดภาพประกอบโดย ชินยะ มิสุ เลิฟคอมกับเพื่อนสมัยเด็กน่ะเหรอ เพ้อเจ้อทั้งเพ เริ่มตีพิมพ์บนเว็บไซต์ Magazine Pocket ของ โคดันชะ เมื่อวันที่ 22 มีนาคม พ.ศ. 2565 ได้มีการรวบรวมไว้เป็นเล่มทังโกบง ถึงเล่มที่ 14  ณ เดือนกุมภาพันธ์ พ.ศ. 2568

อนิเมะ
ซีรีส์อนิเมะโทรทัศน์ที่ผลิตโดย เทซูกะโปรดักชัน ได้รับการประกาศโดย ไซเบอร์เอเจนต์ เมื่อวันที่ 3 เมษายน พ.ศ. 2568

ผลตอบรับ
ซีรีส์นี้ได้รับการเสนอชื่อเข้าชิงรางวัลมังงะถัดไป ครั้งที่ 9 ในหมวดเว็บ
# หลักเหวียต
หลักเหวียต   หรือ ลั่วเยฺว่ (← ภาษาจีนยุคกลาง: *lɑk̚-ɦʉɐt̚ ← ภาษาจีนเก่า *râk-watSchuessler, Axel. (2007) An Etymological Dictionary of Old Chinese. University of Hawaii Press. p. 372) เป็นกลุ่มชนโบราณที่อาศัยอยู่ในภาคเหนือของประเทศเวียดนาม โดยเฉพาะบริเวณดินดอนสามเหลี่ยมปากแม่น้ำแดงในยุคโบราณ เมื่อประมาณ 700 ปีก่อนคริสตกาลถึง ค.ศ. 100 ในช่วงปลายของยุคหินใหม่และช่วงต้นของสมัยคลาสสิก ชนชาวหลักเหวียตพูดภาษาในตระกูลภาษาขร้า–ไทและตระกูลภาษาออสโตรเอเชียติก จากมุมมองทางโบราณคดี ชนชาวหลักเหวียตเป็นที่รู้จักในชื่อชาวดงเซิน (Dongsonian) ชนชาวหลักเหวียตมีชื่อเสียงในด้านการหล่อกลองสำฤทธิ์เฮเกอร์ประเภท 1 ขนาดใหญ่, การเพาะปลูกข้าวเจ้า และการสร้างเขื่อน ชนชาวหลักเหวียตเป็นเจ้าของวัฒนธรรมดงเซินในยุคสัมฤทธิ์ซึ่งมีศูนย์กลางอยู่ที่ดินดอนสามเหลี่ยมปากแม่น้ำแดง (ในภาคเหนือของประเทศเวียดนาม) สันนิษฐานว่าเป็นบรรพบุรษของชาวญวนในปัจจุบัน ประชากรหลักเวียตอีกกลุ่มหนึ่งที่อาศัยอยู่ในหุบเขาแม่น้ำจั่ว (อยู่ในภาคใต้ของประเทศจีนในปัจจุบัน) เชื่อกันว่าเป็นบรรพบุรุษของชนชาวจ้วงในปัจจุบัน"The Rock Painting of the Mountain Huashan - UNESCO World Heritage Tentative List". Archived from original นอกจากนี้ยังมีชนชาวหลักเวียตในภาคใต้ของจีนซึ่งเชื่อกันว่าเป็นบรรพบรุษของชนชาวไหล

right|thumb|250px|รายละเอียดของศิลปะหน้าผาหฺวาชาน
# สารน้ำในลูกตา
สารน้ำในลูกตา  เป็นของเหลวใสเหมือนน้ำที่มีความคล้ายคลึงกับน้ำเลือด แต่มีความเข้มข้นของโปรตีนต่ำ สารน้ำในตาหลั่งจากซิลิอารีบอดี (ciliary body) ซึ่งเป็นโครงสร้างที่รองรับเลนส์ของลูกตาHuman Physiology. An Integrate approach. 5th edition. Dee Unglaub Silverthorn สารน้ำในลูกตาจะเติมอยู่ในทั้งห้องหน้าและห้องหลังของลูกตา ระวังสับสนกับวุ้นตา (vitreous humour) ที่อยู่ในช่องว่างระหว่างเลนส์ตาและจอตาซึ่งเรียกอีกอย่างว่าช่องหลัง (posterior cavity) หรือห้องวุ้นตา (vitreous chamber) โดยปกติแล้วเลือดไม่สามารถเข้าสู่ลูกตาได้

 โครงสร้าง 

 ส่วนประกอบ 
กรดอะมิโน: ขนส่งด้วยกล้ามเนื้อซิลิอารี (ciliary muscle)
น้ำ 98%
อิเล็กโทรไลต์ (pH = 7.4 -มีแหล่งหนึ่งระบุเป็น 7.1)
โซเดียม = 142.09
โพแทสเซียม = 2.2 - 4.0
แคลเซียม = 1.8
แมกนีเซียม = 1.1
คลอไรด์ = 131.6
HCO3− = 20.15
ฟอสเฟต = 0.62
Osm = 304
กรดแอสคอร์บิก
กลูตาไธโอน
อิมมิวโนโกลบูลิน
# ตำราอินเตอร์แนชนาลฟาร์มาโคเปีย
ตำราอินเตอร์แนชนาลฟาร์มาโคเปีย (; ชื่อย่อ: Ph. Int.) เป็นตำรายาที่ออกโดยองค์การอนามัยโลก มีฐานะเป็นตำราแนะนำแนวทาง มีจุดประสงค์เพื่อจัดทำข้อกำหนดคุณภาพระดับสากลสำหรับสารทางเภสัชกรรม (ตัวยาสำคัญและสารปรุงแต่งยา) และรูปแบบเภสัชภัณฑ์ พร้อมด้วยวิธีวิเคราะห์ทั่วไปที่รองรับสำหรับการใช้งานทั่วโลก ข้อความในตำรายานี้สามารถใช้หรือดัดแปลงโดยประเทศสมาชิกขององค์การอนามัยโลกที่ต้องการจัดทำข้อกำหนดทางเภสัชกรรมที่ถูกต้องตามกฎหมาย

 ฉบับพิมพ์ 

 ลำดับ  ฉบับพิมพ์  ปี ค.ศ.  สื่อ  หมายเหตุ 1  ฉบับพิมพ์ครั้งที่ 1  1951  สิ่งพิมพ์  2 เล่มและฉบับเพิ่มเติม 2  ฉบับพิมพ์ครั้งที่ 2  1967  สิ่งพิมพ์   3  ฉบับพิมพ์ครั้งที่ 3  1979  สิ่งพิมพ์  5 เล่ม 4  ฉบับพิมพ์ครั้งที่ 4  2006  สิ่งพิมพ์หรือซีดีรอม  2 เล่ม 5  ฉบับพิมพ์ครั้งที่ 5  2015  ออนไลน์  6  ฉบับพิมพ์ครั้งที่ 6  2016  ออนไลน์  7  ฉบับพิมพ์ครั้งที่ 7  2017  ออนไลน์  8  ฉบับพิมพ์ครั้งที่ 8  2018   ออนไลน์  9  ฉบับพิมพ์ครั้งที่ 9  2019  ออนไลน์ 10ฉบับพิมพ์ครั้งที่ 102020ออนไลน์11ฉบับพิมพ์ครั้งที่ 112022ออนไลน์
# ชีวสมมูล
ชีวสมมูล  เป็นคำศัพท์ทางเภสัชจลนศาสตร์ที่ใช้ประเมินความสมมูลทางชีวภาพในสิ่งมีชีวิตของยาเตรียมจดทะเบียน 2 ผลิตภัณฑ์ หากกล่าวว่าผลิตภัณฑ์ทั้งสองชีวสมมูลกัน มีความหมายว่าผลิตภัณฑ์ทั้งสองคาดว่าจะเหมือนกันในทุก ๆ ด้าน

มีบทความหนึ่งได้ให้คำนิยามของชีวสมมูลว่า "ผลิตภัณฑ์ยาสองผลิตภัณฑ์ถือว่าชีวสมมูลกันก็ต่อเมื่อทั้งสองมีความสมมูลกันทางเภสัชกรรม และมีชีวประสิทธิผล (อัตราและปริมาณของประสิทธิผล) หลังการให้ยาด้วยขนาดยาเดียวกัน ที่ให้ค่าใกล้เคียงกันในระดับที่อนุมานได้ว่ามีการออกฤทธิ์เหมือนกันทั้งในด้านประสิทธิผลและความปลอดภัย ความสมมูลทางเภสัชกรรมหมายถึงมีสารออกฤทธิ์ชนิดกันในปริมาณที่เท่ากัน ในรูปแบบยาเดียวกัน สำหรับช่องทางการให้ยาเดียวกัน และเป็นไปตามมาตรฐานเดียวกันหรือเทียบเท่า"

นิยามของชีวสมมูลโดยองค์การอนามัยโลก (World Health Organization; WHO) มีความว่า "ผลิตภัณฑ์ยาสองผลิตภัณฑ์ชีวสมมูลกันก็ต่อเมื่อทั้งสองมีความสมมูลกันทางเภสัชกรรม หรือสามารถทดแทนกันได้ทางเภสัชกรรม และมีชีวประสิทธิผลทั้งในแง่อัตรา (Cmax และ tmax) และปริมาณของการดูดซึม (พื้นที่ใต้กราฟ) หลังการให้ยาด้วยขนาดยาเดียวกันภายใต้สภาวะเดียวกัน ที่ให้ค่าที่ใกล้เคียงกันในระดับที่อนุมานได้ว่าการออกฤทธิ์ของทั้งสองผลิตภัณฑ์เหมือนกัน"
# ยามาโตะ คินโจ
ยามาโตะ คินโจ (, เกิด 9 กันยายน 1983) เป็นนักแสดง และ นักพากย์ ชาวญี่ปุ่น เกิดที่ เมืองนาฮะ จังหวัดโอกินาวะ สังกัดค่ายสเตย์ลัก

น้องสาวของเขาคือ ชิโอริ คินโจ เป็นนักร้องและนักแต่งเพลง
# อาร์ชดัชเชสมารีอา เฮนเรียตตาแห่งออสเตรีย
อาร์ชดัชเชสมารีอา เฮนเรียตตาแห่งออสเตรีย หรือ เจ้าหญิงก็อทฟรีท ฟอน โฮเอินโลเออ-ชิลลิงส์เฟือสท์ (พระนามเต็ม: มารีอา เฮนเรียตตา คาโรลีน กาบรีเอล; 10 มกราคม พ.ศ. 2426 - 2 กันยายน พ.ศ. 2499) ทรงเป็นอาร์ชดัชเชสแห่งออสเตรีย เจ้าหญิงแห่งโบฮีเมีย ฮังการี และ เจ้าหญิงแห่งตอสคานา
 พระประวัติ 
144px|thumb|left|พระรูปของพระองค์ ฉายด้วยพระมารดาและพระพี่น้อง
151px|thumb|left|พระรูปของพระองค์พร้อมด้วยพระสวามี
พระองค์ประสูติเมื่อปี พ.ศ. 2426 โดยทรงเป็นพระธิดาใน อาร์ชดยุกฟรีดริช ดยุกแห่งเท็ชเชิน กับ เจ้าหญิงอิซาเบลลาแห่งคร็อย ต่อมาพระองค์ทรงเสกสมรสกับ เจ้าชายก็อทฟรีท ฟอน โฮเอินโลเออ-ชิลลิงส์เฟือสท์ อดีตเอกอัครราชทูตออสเตรียประจำเบอร์ลิน ซึ่งทรงดำรงตำแหน่งก่อนสงครามโลกครั้งที่หนึ่ง เมื่อวันที่ 3 มิถุนายน พ.ศ. 2451 โดยงานเสกสมรส จัดขึ้น ณ บาเดิน , เวียนนา ออสเตรีย หลังจากทรงเสกสมรสแล้ว พระองค์ทรงมีพระอิสริยยศที่ เจ้าหญิงก็อทฟรีท ฟอน โฮเอินโลเออ-ชิลลิงส์เฟือสท์ โดยการนี้ จักรพรรดิฟรันทซ์ โยเซ็ฟที่ 1 แห่งออสเตรีย พร้อมด้วยพระบรมวงศานุวงศ์ เสด็จพระราชดำเนิน/เสด็จ ร่วมพิธีเสกสมรสด้วย ทั้ง 2 มีพระบุตร 3 พระองค์ คือ
เจ้าหญิงเอลีซาเบ็ทแห่งโฮเอินโลเออ-วัลเดนบวร์ค-ชิลลิงส์เฟือสท์ (- 
เจ้าหญิงนาตาลีแห่งโฮเอินโลเออ-วัลเดนบวร์ค-ชิลลิงส์เฟือสท์ (- 
เจ้าชายฟรีดริชแห่งโฮเอินโลเออ-วัลเดนลวร์ค-ชิลลิงส์เฟือสท์ (18 กุมภาพันธ์ พ.ศ. 2456 - ธันวาคม พ.ศ. 2488 (32 ปี))

จนถึงปีพ.ศ. 2448 ครอบครัวของพระองค์อาศัยอยู่ในพระราชวังกราซัลโควิช ในเมืองบราติสลาวา เป็นหลัก และโดยปกติแล้วจะทรงไปพักผ่อนช่วงฤดูร้อนในที่ส่วนพระองค์ 

อาร์ชดัชเชสมารีอา เฮนเรียตตาแห่งออสเตรีย สิ้นพระชนม์เมื่อวันที่ 2 กันยายน พ.ศ. 2499 สิริพระชันษา 73 ปี
# เรนะ มาเอดะ
เรนะ มาเอดะ (, เกิด 28 เมษายน 1989) เป็นนักพากย์และผู้บรรยายหญิงชาวญี่ปุ่น เกิดที่จังหวัดฟุกุโอกะ สังกัดค่ายสเตย์ลัก
# ไทฮิ คิมูระ
ไทฮิ คิมูระ (, เกิด 15 มีนาคม) เป็นนักพากย์ชาวญี่ปุ่น เกิดที่จังหวัดอาโอโมริ สังกัดเค็นโพรดักชัน
# มิยู โองูระ
มิยู โองูระ (, เกิด 20 ธันวาคม) เป็นนักพากย์ นักร้อง และนักแสดงชาวญี่ปุ่น เกิดที่เมืองเอเบ็ตสึ จังหวัดฮกไกโด渋谷クロスFMのラジオ番組「オオカミ少年 片岡正徳の旅音人」（2017年12月8日放送）にpua:reとして出演した際に、俳優の大泉洋と同じ北海道江別市出身であることを明かしている。 สังกัดรีแมกซ์
# ชินยะ ทากาฮาชิ
ชินยะ ทากาฮาชิ (, เกิด 5 ธันวาคม 1978) เป็นนักพากย์และพิธีกรชาวญี่ปุ่น เกิดที่เมืองซากาตะ จังหวัดยามางาตะ สังกัดค่ายแรกคูนด็อก
# ตูโอนี
ในเทพปกรณัมฟินแลนด์ ตูโอนี (,) เป็นเทพเจ้าแห่งตูโอเนลา (โลกใต้พิภพ) และบุคลาธิษฐานของความมืด พระองค์เป็นสวามีของตูโอเนตาร์ พระโอรสธิดาของทั้งสองได้แก่ Kipu-Tyttö, Tuonenpoika และ Loviatar ซึ่งต่างเป็นเทพเจ้าแห่งความทุกข์ เมื่ออยู่ในร่างมนุษย์ พระองค์ปรากฏเป็นคนแก่ที่มีนิ้วสามนิ้วบนมือแต่ละข้าง และมีหมวกแห่งความมืด
# กองทุนความมั่งคั่งแห่งชาติ
กองทุนความมั่งคั่งแห่งชาติ (หรือ SWF, sovereign investment fund) คือ กองทุนเพื่อการลงทุนของรัฐที่ลงทุนในสินทรัพย์ทางการเงินจริง เช่น หุ้น พันธบัตร อสังหาริมทรัพย์ โลหะมีค่า หรือการลงทุนทางเลือก เช่น กองทุนที่ลงทุนในหุ้นของบริษัทนอกตลาดหลักทรัพย์หรือกองทุนป้องกันความเสี่ยง กองทุนความมั่งคั่งแห่งชาติส่วนใหญ่ได้รับเงินทุนจากรายได้จากการส่งออกสินค้าโภคภัณฑ์หรือจาก ทุนสำรองระหว่างประเทศ ที่ธนาคารกลางถือครอง
# ไทยลีก 3 ฤดูกาล 2567–68 – รอบระดับประเทศ
ไทยลีก 3 ฤดูกาล 2567–68 รอบระดับประเทศ เป็นการแข่งขันต่อจากรอบแบ่งโซนของไทยลีก 3 ฤดูกาล 2567–68 โดยสโมสรที่ชนะเลิศ และรองชนะเลิศของแต่ละโซน จะได้สิทธิแข่งขันในรอบนี้ เพื่อหา 3 สโมสรที่เลื่อนชั้นสู่ไทยลีก 2 ฤดูกาล 2568–69

 สโมสร 

+ ทีมที่ผ่านเข้ารอบ กลุ่ม  โซน  ชนะเลิศ  รองชนะเลิศ กลุ่มเอ  ภาคเหนือ     ภาคกลาง     กลุ่มบี  ภาคตะวันออกเฉียงเหนือ     ภาคตะวันออก     กลุ่มซี  ภาคตะวันตก     ภาคใต้    

 รอบแชมเปี้ยนส์ลีก 
 กลุ่มเอ 

 กลุ่มบี 

 กลุ่มซี 

 ตารางคะแนนของทีมอันดับที่ 2 
</onlyinclude>

 รอบแพ้คัดออก 
 สายการแข่งขัน 

 รอบรองชนะเลิศ 

|}

 รอบชิงชนะเลิศและรอบชิงอันดับที่ 3 

 รอบชิงอันดับที่ 3 

|}
 

รวมผลสองนัด ปัตตานี ชนะ 2–1

 รอบชิงชนะเลิศ 

|}

รวมผลสองนัด ราษีไศล ยูไนเต็ด ชนะ 5–1

 สโมสรที่เลื่อนชั้นสู่ไทยลีก 2 ฤดูกาล 2568–69 
  (ชนะเลิศ)
  (รองชนะเลิศ)
  (อันดับที่ 3)
# ฮิลเดิสไฮม์
ฮิลเดิสไฮม์ (;  หรือ ) เป็นนครในรัฐนีเดอร์ซัคเซิน ทางตอนกลางค่อนทางเหนือของประเทศเยอรมนี มีประชากร 101,693 คน อยู่ทางตะวันออกเฉียงใต้ของฮันโนเฟอร์ ริมฝั่งแม่น้ำอินเนอร์สเตอ ซึ่งเป็นสาขาเล็ก ๆ ของแม่น้ำไลเนอ
# วิสมาร์
วิสมาร์  เป็นเมืองที่มีประชากรประมาณ 43,000 คน เป็นเมืองที่ใหญ่เป็นอันดับ 6 ของรัฐเมคเลินบวร์ค-ฟอร์พ็อมเมิร์น ทางตะวันออกเฉียงเหนือของประเทศเยอรมนี และเป็นเมืองใหญ่เป็นอันดับ 4 ในเม็คเลินบวร์ค  รองจากร็อสท็อค ชเวรีน และน็อยบรันเดินบวร์ค เมืองนี้เป็นเมืองท่าที่ใหญ่เป็นอันดับสามในอดีตของเยอรมนีตะวันออก รองจากร็อสท็อคและชตราลซุนท์

วิสมาร์ตั้งอยู่บนอ่าววิสมาร์ของทะเลบอลติก ตรงข้ามกับเกาะเพิล
# ทวิดา กมลเวชช
รองศาสตราจารย์ ดร. ทวิดา กมลเวชช เป็นนักวิชาการและนักการเมืองชาวไทย ปัจจุบันดำรงตำแหน่งรองผู้ว่าราชการกรุงเทพมหานคร ก่อนที่จะได้รับการแต่งตั้ง อาจารย์ทวิดาเคยดำรงตำแหน่งคณบดีคณะรัฐศาสตร์ มหาวิทยาลัยธรรมศาสตร์ อาจารย์ทวิดาเป็นผู้เชี่ยวชาญด้านการจัดการภัยพิบัติ

 อาชีพ 
อาจารย์ทวิดาได้รับมอบหมายให้รับมือกับภัยพิบัติและสาธารณสุข
# บทกฎหมาย
บทกฎหมาย หรือ กฎหมายลายลักษณ์อักษร (statute) คือกฎหมายอย่างเป็นทางการที่ตราขึ้นโดยสภานิติบัญญัติ ซึ่งเป็นขั้นตอนหนึ่งในกระบวนการออกกฎหมาย โดยทั่วไป บทกฎหมายจะสั่งหรือห้ามบางสิ่ง หรือใช้ในการกำหนดนโยบายสาธารณะ บทกฎหมายเป็นกฎหมายที่ออกโดยสภานิติบัญญัติ และมีความแตกต่างจากหลักกฎหมายที่ถือเอาคำพิพากษาเป็นบรรทัดฐาน (case law) หรือแบบอย่าง (precedent) ที่ตัดสินโดยศาล ข้อบังคับ ที่ออกโดยหน่วยงานของรัฐ และกฎหมายปากเปล่า (oral law) หรือ กฎหมายจารีตประเพณี[ ดีกว่า แหล่งที่มา จำเป็น ] บทกฎหมายตราโดยหน่วยงานนิติบัญญัติของประเทศ รัฐหรือจังหวัด เทศมณฑล หรือเทศบาล
# มาชิโระ ฮิตากะ
มาชิโระ ฮิตากะ (, เกิด 5 กุมภาพันธ์ 2002) เป็นนักพากย์หญิงชาวญี่ปุ่น สังกัดโซนีมิวสิกอาร์ติสต์ เมื่อก่อนเคยใช้ชื่อในวงการว่า มาชิโระ ทากามิยะ (高宮 真白)
# คณะสหเวชศาสตร์ มหาวิทยาลัยศิลปากร
คณะสหเวชศาสตร์ มหาวิทยาลัยศิลปากร  เป็นคณะวิชาที่ได้รับการจัดตั้งเป็นคณะล่าสุดของมหาวิทยาลัยศิลปากร โดยมีที่ตั้งอยู่ ณ วิทยาเขตสารสนเทศเพชรบุรี อำเภอชะอำ จังหวัดเพชรบุรี เพื่อทำการเรียน-การสอน และงานวิจัยด้านสหเวชศาสตร์ 

 ประวัติ 
ปี 2568 สภามหาวิทยาลัยศิลปากรได้พิจาณาอนุมัติจัดตั้งคณะสหเวชศาสตร์ (Faculty of Allied Health Sciences) ในคราวประชุมครั้งที่ 2/2568 เมื่อวันที่ 19 กุมภาพันธ์ 2568 และได้มีประกาศมหาวิทยาลัย เรื่อง การจัดตั้งส่วนงานของมหาวิทยาลัย (ฉบับที่ ๖) พ.ศ. ๒๕๖๘ ลงวันที่ 25 กุมภาพันธ์ 2568 ประกอบกับสำนักงานเลขารัฐมนตรีได้เผยแพร่ ประกาศมหาวิทยาลัยศิลปากร เรื่อง การจัดตั้งส่วนงานของมหาวิทยาลัย (ฉบับที่ ๖) พ.ศ. ๒๕๖๘ ทางราชกิจจานุเบกษา เมื่อวันที่ ๒๗ มี.ค. ๒๕๖๘  เล่ม ๑๔๒ ตอนพิเศษ ๑๕๒ ง หน้า ๑๑๑  [ราชกิจจานุเบกษา เมื่อวันที่ ๒๗ มี.ค. ๒๕๖๘  เล่ม ๑๔๒ ตอนพิเศษ ๑๕๒ ง หน้า ๑๑๑ https://ratchakitcha.soc.go.th/documents/64352.pdf]  โดยมีผลในวันที่ 4 กรกฎาคม 2568 อันมีผลการจัดตั้งคณะสหเวชศาสตร์ มหาวิทยาลัยศิลปากร สมบูรณ์ในวันที่ 4 กรกฎาคม 2568 ต่อไป

 หลักสูตร 
 หลักสูตรที่เปิดสอนในคณะสหเวชศาสตร์ มหาวิทยาลัยศิลปากร หลักสูตรประกาศนียบัตร/ฝึกอบรมระยะสั้น ระดับปริญญาตรี ระดับปริญญาโท ระดับปริญญาเอกหลักสูตรประกาศนียบัตรบัณฑิต (ป.บัณฑิต)
 หลักสูตรในอนาคตหลักสูตรวิทยาศาสตรบัณฑิต (วท.บ.) หลักสูตรใหม่ พ.ศ. 2569  คณะสหเวชศาสตร์ ม.ศิลปากร คณะเปิดใหม่พร้อมรับสมัครแล้วใน TCAS69  สืบค้นเมื่อวันที่ 2 เมษายน 2568
 สาขาวิชากายภาพบำบัด  (เปิดรับนักศึกษารุ่นแรก ปีการศึกษา พ.ศ. 2569)
 สาขาวิชาการจัดการสุขภาพเชิงสร้างสรรค์ (เปิดรับนักศีกษารุ่นแรก ปีการศึกษา พ.ศ. 2570)
 สาขาวิชาการแพทย์แผนไทยประยุกต์ (เปิดรับนักศีกษารุ่นแรก ปีการศึกษา พ.ศ. 2571)
 สาขาวิชาเทคนิคการแพทย์(เปิดรับนักศีกษารุ่นแรก ปีการศึกษา พ.ศ. 2572)หลักสูตรวิทยาศาสตรมหาบัณฑิต (วท.ม.)
  หลักสูตรในอนาคตหลักสูตรปรัชญาดุษฎีบัณฑิต (ปร.ด.)
 หลักสูตรในอนาคต
หลักสูตรวิทยาศาสตรดุษฎีบัณฑิต (วท.ด.)
 หลักสูตรในอนาคต

 ความร่วมมือทางวิชาการ 
 คณะสหเวชศาสตร์ มหาวิทยาลัยบูรพา ได้รับเป็นสถาบันพี่เลี้ยงให้กับคณะสหเวชศาสตร์ มหาวิทยาลัยศิลปากร เพื่อความร่วมมือทางวิชาการ ม.ศิลปากร จับมือ ม.บูรพา ลงนาม MOU เพื่อพัฒนาหลักสูตรด้านสหเวชศาสตร์  , 06 พฤศจิกายน 2567, สืบค้นเมื่อวันที่ 4 เมษายน 2568 

 สถาบัน องค์กร ความร่วมมือกับคณะสหเวชศาสตร์ มหาวิทยาลัยศิลปากร สถาบันพี่เลี้ยง สังกัด ที่ตั้ง คณะสหเวชศาสตร์ มหาวิทยาลัยบูรพา มหาวิทยาลัยบูรพา  อำเภอเมืองชลบุรี จังหวัดชลบุรี
# เตียวเจ๊ก
เตียวเจ๊ก("เตียวเจ๊กเปนขุนนางผู้ใหญ่นั่งเฝ้าพระเจ้าโจฮวนอยู่ ได้ยินจีนอ๋องว่าดังนั้นจึงตวาดว่า เหตุไฉนท่านมาเจรจาดังนี้ ครั้งเมื่อพระเจ้าโจโฉยังมีพระชนม์อยู่ ทรงพระอุตส่าห์มิได้คิดแก่ชีวิต สู้ทรมานพระองค์ไปเที่ยวปราบปรามบ้านเมืองทั้งปวงให้ราบคาบปราศจากเสี้ยนหนามหลักตอ กำจัดราชศัตรูเสียทำให้อาณาประชาราษฎรเปนสุข แล้วก็ยกแผ่นดินให้แก่พระญาติวงศ์ครอบครองสืบ ๆ กันมา พระเจ้าโจฮวนก็มิได้ทำสิ่งใดให้แผ่นดินเดือดร้อนหาความผิดมิได้ ซึ่งท่านจะให้ยกสมบัติให้แก่ผู้อื่นเสียง่าย ๆ นั้นด้วยเหตุอันใด จีนอ๋องได้ฟังก็โกรธจึงว่า ราชสมบัติทั้งนี้เดิมเปนของพระเจ้าเหี้ยนเต้ โจโฉก็เปนข้าของพระองค์ คิดอ่านกำจัดพระองค์เสียแล้วชิงเอาเปนของตัวสิได้ ฝ่ายอัยกาบิดาเราก็ได้ทำการสงครามปราบปรามกำจัดศัตรูเสียก็เหมือนกัน แม้ชิงเอาบ้างจะไม่ได้เจียวหรือ ว่าฉนั้นแล้วก็สั่งให้บูซูจับเอาตัวไปตี พระเจ้าโจฮวนก็คุกเข่าลงคำนับขอโทษเตียวเจ๊ก จีนอ๋องก็มิให้ เร่งให้บูซูเอาไปตีตายเสียในทันใด แล้วก็ลุกออกมา")  มีชื่อในภาษาจีนกลางว่า จาง เจี๋ย  เป็นตัวละครในนวนิยายอิงประวัติศาสตร์จีนในศตวรรษที่ 14 เรื่องสามก๊ก (ซานกั๋วเหยี่ยนอี้) เป็นขุนนางของรัฐวุยก๊กในยุคสามก๊ก

เตียวเจ๊กเป็นตัวละครสมมติในนวนิยายสามก๊ก ไม่ปรากฏชื่อในบันทึกทางประวัติศาสตร์อย่างเป็นทางการ

 ในนิยายสามก๊ก 
เตียวเจ๊กปรากฏเป็นตัวละครในนวนิยายสามก๊กตอนที่ 119 ตามความในนวนิยายสามก๊ก เตียวเจ๊กเป็นขุนนางของรัฐวุยก๊ก มีตำแหน่งเป็นเจ้าพนักงานสำนักประตูเหลือง (黃門侍郎 หฺวางเหมินชื่อหลาง)

เมื่อสุมาเอี๋ยนบังคับโจฮวนจักรพรรดิลำดับสุดท้ายของวุยก๊กให้สละราชบัลลังก์เมื่อ ค.ศ. 266 เตียวเจ๊กคัดค้านการบังคับโจฮวนให้สละราชบัลลังก์ แล้วด่าสุมาเอี๋ยนว่า "คิดจะทำเช่นนี้ก็คือโจรกบฏชิงแผ่นดิน" สุมาเอี๋ยนโกรธมากจึงสั่งทหารให้นำตัวเตียวเจ๊กไปตีด้วยกระบองจนเสียชีวิต(傍有黃門侍郎張節大喝曰：「晉王之言差矣！昔日太祖武皇帝，東蕩西除，南征北討，非容易得此天下；今天子有德無罪，何故讓與人耶？」炎大怒曰：「此社稷乃大漢之社稷也。曹操挾天子以令諸侯，自立魏王，篡奪漢室，吾祖父三世輔魏，得天下者，非曹氏之能，實司馬氏之力也。四海咸知，吾今日豈不堪紹魏之天下乎？」節又曰：「欲行此事，是篡國之賊也！」炎大怒曰：「吾與漢家報讎，有何不可！」叱武士將張節亂棍打死於殿下。) สามก๊ก (ซานกั๋วเหยี่ยนอี้) ตอนที่ 119.)
# เทศกาลดนตรี
เทศกาลดนตรี  เป็นเทศกาลที่มีการแสดงร้องเพลงและเล่นเครื่องดนตรี ซึ่งมักจะนำเสนอด้วยธีมต่าง ๆ เช่น แนวเพลง (เช่น ร็อก บลูส์ โฟล์ก แจ๊ส ดนตรีคลาสสิก) สัญชาติ สถานที่ของนักดนตรี หรือวันหยุด เทศกาลดนตรีโดยทั่วไปจัดโดยบุคคลหรือองค์กรที่เกี่ยวข้องกับการผลิตดนตรี โดยทั่วไปจะเป็นวงการดนตรี อุตสาหกรรมดนตรี หรือสถาบันการศึกษาด้านดนตรี

เทศกาลดนตรีมักจัดขึ้นกลางแจ้ง โดยมีเต็นท์หรือเวทีชั่วคราวที่มีหลังคาสำหรับผู้แสดง เทศกาลดนตรีมักจัดให้มีร้านรวงหรือกิจกรรมน่าสนใจ เช่น ร้านขายอาหารและสินค้า การเต้นรำ งานฝีมือ ศิลปะแสดงสด และกิจกรรมทางสังคมหรือวัฒนธรรม เทศกาลต่าง ๆ มากมายจัดขึ้นเป็นประจำทุกปีหรือจัดขึ้นซ้ำในช่วงอื่น ในขณะที่บางเทศกาลจัดเพียงครั้งเดียวเท่านั้น บางเทศกาลจัดขึ้นในรูปแบบคอนเสิร์ตเพื่อแสวงหากำไร และบางเทศกาลจัดขึ้นเพื่อการกุศล โดยเฉพาะ ในงานเทศกาลดนตรีที่เกี่ยวข้องกับการกุศล อาจมีข้อมูลเกี่ยวกับประเด็นทางสังคมและการเมือง
# ศิลปะแสดงสด
ศิลปะแสดงสด  เป็นผลงานศิลปะหรือนิทรรศการศิลปะที่สร้างสรรค์ขึ้นจากการกระทำของศิลปินหรือผู้เข้าร่วมคนอื่น ๆ อาจพบการแสดงสด ๆ หรือผ่านสื่อบันทึก สามารถเกิดขึ้นได้เองตามธรรมชาติหรือถูกกำหนดขึ้นล่วงหน้า และโดยทั่วไปจะนำเสนอต่อสาธารณชนในบริบทวิจิตรศิลป์ ที่มีการบูรณาการศาสตร์แขนงต่าง ๆ เข้าด้วยกัน หรือเรียกอีกอย่างว่า การแสดงทางศิลปะ (artistic action) ซึ่งได้รับการพัฒนามาตลอดหลายปีที่ผ่านมาจนกลายเป็นประเภทหนึ่งของศิลปะ ที่นำเสนองานศิลปะแบบสด ๆ งานลักษณะนี้มีบทบาทสำคัญและพื้นฐานในกลุ่มล้ำยุคของศตวรรษที่ 20
# พายุแนนซี
แนนซี  เป็นชื่อพายุหมุนเขตร้อนในรายชื่อชุดที่ 2 ลำดับที่ 14 ของมหาสมุทรแปซิฟิกตะวันตกฝั่งเหนือ

พายุแนนซีนั้นอาจหมายถึง

พายุโซนร้อนแนนซี (พ.ศ. 2488) – เป็นพายุที่มีผลกระทบต่อประเทศจีนในช่วงต้นเดือนกรกฎาคม
พายุโซนร้อนแนนซี (พ.ศ. 2493) – สำนักงานอุตุนิยมวิทยาญี่ปุ่นวิเคราะห์ว่าเป็นพายุดีเปรสชันเขตร้อนไม่ใช่พายุโซนร้อน และเป็นพายุที่ไม่ส่งผลกระทบต่อประเทศโดยตรง
พายุไต้ฝุ่นแนนซี (พ.ศ. 2497) (T5416) – เป็นพายุไต้ฝุ่นระดับ 2 ที่มีผลกระทบต่อประเทศฟิลิปปินส์ในช่วงต้นเดือนตุลาคม
พายุไต้ฝุ่นแนนซี (พ.ศ. 2501) (T5828) – เป็นพายุซูเปอร์ไต้ฝุ่นระดับ 5  ที่ไม่ส่งผลกระทบต่อประเทศโดยตรง
พายุไต้ฝุ่นแนนซี (พ.ศ. 2504) (T6118,  52W) – เป็นพายุซูเปอร์ไต้ฝุ่นระดับ 5 ที่มีผลกระทบต่อประเทศญี่ปุ่นในช่วงกลางเดือนกันยายน จึงทำให้มีผู้เสียชีวิตประมาณ 202 ราย 
พายุโซนร้อนแนนซี (พ.ศ. 2507) (21W) – สำนักงานอุตุนิยมวิทยาญี่ปุ่นวิเคราะห์ว่าเป็นพายุดีเปรสชันเขตร้อนไม่ใช่พายุโซนร้อน และเป็นพายุที่มีผลกระทบต่อประเทศฟิลิปปินส์ในช่วงกลางเดือนสิงหาคม
พายุโซนร้อนกำลังแรงแนนซี (พ.ศ. 2509) (T6633,  36W,  อูดิง) – เป็นพายุที่มีผลกระทบต่อประเทศฟิลิปปินส์ในช่วงกลางเดือนพฤศจิกายน จึงทำให้มีผู้เสียชีวิตประมาณ 32 ราย
พายุไต้ฝุ่นแนนซี (พ.ศ. 2513) (T7001,  01W,  อาตัง) – เป็นพายุไต้ฝุ่นระดับ 4 ที่มีผลกระทบต่อประเทศฟิลิปปินส์ในช่วงกลางเดือนกุมภาพันธ์ 
พายุไต้ฝุ่นแนนซี (พ.ศ. 2515) (T7225,  27W) – เป็นพายุไต้ฝุ่นระดับ 3 ที่ไม่ส่งผลกระทบต่อประเทศโดยตรง
พายุโซนร้อนกำลังแรงแนนซี (พ.ศ. 2519) (T7604,  04W) – เป็นพายุที่ไม่ส่งผลกระทบต่อประเทศโดยตรง
พายุโซนร้อนแนนซี (พ.ศ. 2522) (T7915,  18W) – เป็นพายุที่มีผลกระทบต่อประเทศประเทศเวียดนามในช่วงกลางเดือนกันยายน
พายุไต้ฝุ่นแนนซี (พ.ศ. 2525) (T8222,  24W,  เวลิง) – เป็นพายุไต้ฝุ่นระดับ 4 ที่มีผลกระทบต่อประเทศฟิลิปปินส์ และประเทศเวียดนาม ในช่วงกลางเดือนตุลาคม จึงทำให้มีผู้เสียชีวิตประมาณ 380 ราย
พายุไต้ฝุ่นแนนซี (พ.ศ. 2529) (T8605,  05W) – เป็นพายุไต้ฝุ่นระดับ 1 ที่มีผลกระทบต่อประเทศฟิลิปปินส์ และประเทศไต้หวัน ในช่วงกลางเดือนมิถุนายน จึงทำให้มีผู้เสียชีวิตประมาณ 12 ราย
พายุไต้ฝุ่นแนนซี (พ.ศ. 2532) (T8914,  17W) – เป็นพายุไต้ฝุ่นระดับ 1 ที่มีผลกระทบต่อประเทศญี่ปุ่นในช่วงกลางเดือนสิงหาคม

แนนซี
# แมนเชสเตอร์ (รัฐนิวแฮมป์เชอร์)
แมนเชสเตอร์  เป็นเมืองที่มีประชากรมากที่สุดในรัฐนิวแฮมป์เชอร์ของสหรัฐอเมริกา จากการสำรวจสำมะโนประชากรเมื่อปี 2020 เมืองมีประชากร 115,644 คน แมนเชสเตอร์เป็นเมืองที่มีประชากรมากเป็นอันดับที่ 10 ของนิวอิงแลนด์ และเป็นเมืองในเขตมหานครบอสตัน
# แนชัว (รัฐนิวแฮมป์เชอร์)
แนชัว  เป็นนครทางตอนใต้ของรัฐนิวแฮมป์เชอร์ สหรัฐอเมริกา จากการสำรวจสำมะโนประชากรในปี 2020 เมืองมีประชากร 91,322 คน เป็นเมืองที่มีประชากรมากเป็นอันดับสองทางตอนเหนือนิวอิงแลนด์ รองจากเมืองแมนเชสเตอร์ที่อยู่ใกล้เคียง เป็นหนึ่งในสองที่ตั้งเทศมณฑลของเทศมณฑลที่มีประชากรมากที่สุดของรัฐนิวแฮมป์เชอร์